pythainlp/thai_wikipedia_clean_20230101 huggingface dataset:
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2543 จัดขึ้นโดยนำทีมบีอีซี เทโรศาสน ชนะเลิศไทยพรีเมียร์ลีก ฤดูกาล 2543 กับ ทหารอากาศ รองชนะเลิศไทยพรีเมียร์ลีก ฤดูกาล 2543 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี
ฟุตบอลถ้วยพระราชทานประเภท ก. ประจำปี 2544
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2544 จัดขึ้นโดยนำทีมบีอีซี เทโรศาสน ชนะเลิศไทยลีก ฤดูกาล 2544/45 กับ โอสถสภา รองชนะเลิศไทยลีก ฤดูกาล 2544/45 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี
2020 Hathras gang rape and murder
เหตุข่มขืนกระทำชำเราหมู่และฆาตกรรมที่หาถรัส พ.ศ. 2563
วรวุฒิ ศรีมะฆะ
ฟุตบอลถ้วยพระราชทานประเภท ก. ประจำปี 2545
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2545 จัดขึ้นโดยนำทีมธนาคารกรุงไทย ชนะเลิศไทยลีก ฤดูกาล 2545/46 กับ บีอีซี เทโรศาสน รองชนะเลิศไทยลีก ฤดูกาล 2545/46 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี
แอนน่า กลึคส์
แอนน่า กลึคส์ (; เกิด 3 ตุลาคม พ.ศ. 2540) เป็นนักแสดงชาวไทย เริ่มเข้าสู่วงการบันเทิงได้รับโอกาสถ่ายงานโฆษณาและร่วมแสดงละครซีรีส์เรื่อง "My Dream The Series" นายฝัน
แอนน่า เกิดเมื่อวันที่ 3 ตุลาคม พ.ศ. 2540 เป็นนักแสดงชาวไทยในสังกัดช่อง 7 เอชดี ลูกครึ่ง ไทย-เยอรมัน เธอเกิดที่อำเภอโพนพิสัย จังหวัดหนองคาย จบการศึกษาปริญญาตรีสาขาบริหารธุรกิจระหว่างประเทศ คณะบริหารธุรกิจ มหาวิทยาลัยหอการค้าไทย ปัจจุบันเธอกำลังศึกษาต่อปริญญาโท สาขา ผู้ประกอบการ คณะบริหารธุรกิจ มหาวิทยาลัยหอการค้าไทย
แอนน่า เธอเริ่มเข้าสู่ในวงการบันเทิงได้รับโอกาสถ่ายงานโฆษณาและร่วมแสดงละครซีรีส์เรื่อง My Dream The Series นายฝัน ออกอากาศทางช่องไลน์ทีวี จากนั้นเธอได้จรดปากกาลงนามสัญญาในฐานะเป็นนักแสดงในสังกัดช่อง 7 เอชดี มีผลงานละครเรื่อง "สาวน้อยร้อยไมค์" รับบทเป็น "หล้า" แสดงคู่กับ บอม พงศกร โตสุวรรณ
ในปี พ ศ. 2565 แอนน่ากำลังถ่ายทำละคร "สัจจะในชุมโจร เสือสั่งฟ้า 3" ผลิตโดย บริษัท กันตนา กรุ๊ป จำกัด (มหาชน) รับบทเป็น "แววดาว" แสดงคู่กับ ภูมิ เกียรติภูมิ บันลือชัยฤทธิ์ เป็นละครแนวแอ็คชั่นและแฟนตาซีแสดงร่วมกับ อ๋อม อรรคพันธ์ นะมาตร์ และ แพรว เฌอมาวีร์ สุวรรณภาณุโชค
ล่าสุดแอนน่าเธอกำลังมีผลงานละครอีกเรื่องเธอเป็นนางเอกละครหลังข่าวเรื่องแรก เรื่อง "รักในรอยลวง" รับบทเป็น "รัมภ์รดา" ผลิตโดย บริษัท ปรากฏการณ์ดี จำกัด แสดงคู่กับ แบงค์ อาทิตย์ ตั้งวิบูลย์พาณิชย์ ในขณะอยู่ในช่วงการถ่ายทำ
วัดตระพังทองหลาง
วัดตระพังทองหลาง หรือ โบราณสถานร้าง ต.อ.13 เป็นโบราณสถานร้างที่ตั้งอยู่นอกกำแพงเมืองทางด้านทิศตะวันออก ในพื้นที่อุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย จังหวัดสุโขทัย
ไม่ปรากฏหลักฐานว่าวัดตระพังทองหลางสร้างในสมัยใด หรืออาจสร้างขึ้นในช่วงรัชกาลพญาลิไท เนื่องจากพระองค์โปรดเกล้าฯ ให้สร้างวัดวาอารามหลายแห่ง ทั้งในสุโขทัยและตามเมืองในเครือข่ายในสุโขทัย อาจคงสร้างวัดตระพังทองหลางด้วย
ศิลปกรรมที่สำคัญ คือ มณฑปก่อด้วยอิฐ เป็นอาคารในผังรูปสี่เหลี่ยมจัตุรัส ภายในประดิษฐานพระพุทธรูปขนาดใหญ่เต็มพื้นที่ แต่ปัจจุบันชำรุดมากแล้ว ด้านทิศตะวันออกเป็นซุ้มประตู อีกสามด้านเป็นผนังที่ประดับด้วยปูนปั้น มีเนื้อหาเกี่ยวกับพุทธประวัติ บรรดาภาพปูนปั้นเหล่านี้แสดงถึงลักษณะศิลปะสุโขทัยที่เจริญสูงสุดซึ่งอายุอยู่ในราวกลางพุทธศตวรรษที่ 20 ด้านทิศตะวันออกต่อจากซุ้มประตูด้านหน้ามณฑป มีวิหารโถงต่อยื่นออกมา ก่อด้วยอิฐ เสาเป็นศิลาแลง โดยรอบมณฑปและวิหารมีเจดีย์รายตั้งอยู่มากกว่า 10 องค์ ส่วนใหญ่เหลือร่องรอยหลักฐานเพียงส่วนฐาน ศึกษารูปแบบไม่ได้แล้ว แต่มีเจดีย์รายอยู่ 1 องค์ที่หลงเหลือส่วนล่างที่เป็นแบบแผนของเจดีย์ทรงยอดดอกบัวตูม
วัดตระพังเงิน
วัดตระพังเงิน เป็นโบราณสถานร้างในอุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย จังหวัดสุโขทัย
ไม่ปรากฏหลักฐานชื่อวัดตระพังเงินในศิลาจารึก แต่พระราชนิพนธ์ในพระบาทสมเด็จพระมงกุฎเกล้าเจ้าอยู่หัว เมื่อครั้งยังเป็นสมเด็จพระบรมโอรสาธิราช เรื่อง "เที่ยวเมืองพระร่วง" (พ.ศ. 2451) มีข้อความกล่าวถึงตระพังเงินไว้ว่า "ที่ริมวัดมหาธาตุทางด้านตะวันออก มีที่ดินว่างเปล่าอยู่แปลงหนึ่ง เป็นรูปสี่เหลี่ยมรีทางด้านเหนือกับด้านใต้ มีเนินดินและมีคูต่อไปประจบกับคูวัดมหาธาตุเป็นอันเดียวกัน ด้านตะวันตกที่ติดกับวัดมหาธาตุนั้น มีกำแพงแต่ไม่มีคู ด้านตะวันออกมีคู คูด้านเหนือและใต้นั้นยาวต่อไปจนจดคูด้านตะวันตก เข้าใจว่าน้ำในตระพังทองด้านตะวันออกกับตระพังเงินด้านตะวันตก จะมีทางไขให้เดินเข้าคูวัดกับที่แปลงต่อนั้นได้ตลอด" กรมศิลปากรดำเนินการบูรณะและปรับปรุงภูมิทัศน์ เมื่อ พ.ศ. 2549
วัดตระพังเงินตั้งอยู่โดยรอบขอบสระน้ำหรือตระพังเงิน ประกอบด้วยเจดีย์ประธาน วิหาร และอุโบสถกลางน้ำ
เจดีย์ทรงดอกบัวตูมหรือเจดีย์พุ่มข้าวบิณฑ์เป็นประธาน วิหารอยู่ทางด้านหน้าหรือด้านทิศตะวันออกของเจดีย์ประธาน มีหลังคาทรงจั่ว คงเป็นวิหารโถง เจดีย์รายตั้งอยู่ทางทิศเหนือของเจดีย์ประธานและวิหาร มีช่องซุ้มประดิษฐานพระพุทธรูป หลังคาชั้นซ้อนสอบลดหลั่นขึ้นไป เรียกว่า "เจดีย์ทรงวิมาน" ด้านตะวันออกของเจดีย์และวิหารมีตระพัง ชื่อว่า "ตระพังเงิน" ตรงกลางสระมีเกาะและมีอุโบสถตั้งอยู่กลางเกาะ คงเป็นอาคารโถงเช่นเดียวกับวิหาร โดยสำหรับพระพุทธรูปประธานภายในวิหารเป็นพระพุทธรูปปูนปั้นปางมารวิชัย ศิลปะสุโขทัย
วัดศรีพิจิตรกิรติกัลยาราม
วัดศรีพิจิตรกิรติกัลยาราม หรือ โบราณสถานร้าง ต.29 ตั้งอยู่นอกกำแพงเมืองสุโขทัยด้านทิศตะวันออกเฉียงใต้ ในอุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย จังหวัดสุโขทัย
เดิมนั้นชาวบ้านเรียกชื่อวัดนี้ว่า วัดตาเถรขึงหนัง ส่วนชื่อวัดศรีพิจิตรกิรติกัลยารามนั้นมาจากจารึกวัดตาเถรขึงหนังที่มีการพบที่วัดแห่งนี้ เนื้อหาของจารึกเมื่อ พ.ศ. 1947 ได้กล่าวถึงสมเด็จพระราชชนนีศรีธรรมราชมาดาและสมเด็จมหาธรรมราชาธิบดีราชโอรส ได้อาราธนาสมเด็จพระมหาศรีกิรติ พระเถระจากเมืองกำแพงเพชรมาอำนวยการสร้างวัดนี้เมื่อ พ.ศ. 1943 และต่อมาเมื่อ พ.ศ. 1946 ได้มีการปลูกพระศรีมหาโพธิ์ เนื้อหาของจารึกบันทึกด้วยอักษรขอมสุโขทัย–ไทยสุโขทัย
ศิลปกรรมในวัด ได้แก่ เจดีย์ประธานทรงระฆังกลม ก่อด้วยอิฐ ตั้งอยู่บนฐานสูงเป็นรูปสี่เหลี่ยม ขนาดกว้างด้านละ 17 เมตร ที่ฐานด้านตะวันออกและตะวันตก ทำเป็นซุ้มจระนำประดิษฐานพระพุทธรูปประทับนั่ง ซุ้มด้านทิศตะวันออกปรากฏร่องรอยการก่อเป็นซุ้มโค้งสูงขึ้นไปคล้ายกรวยแหลม ฐานวิหารก่ออิฐ ขนาดกว้าง 12 เมตร ยาว 23 เมตร อยู่ทางด้านหน้าของเจดีย์ประธาน ฐานเจดีย์ราย 4 ฐาน ตั้งเรียงรายอยู่โดยรอบฐานเจดีย์ประธาน
มีคูน้ำล้อมรอบอาณาเขตวัด คูกว้างประมาณ 15 เมตร ล้อมรอบพื้นที่วัดที่มีขนาดกว้าง 40 เมตร และยาว 80 เมตร
Management SOOP
ปูราลูฮูร์อูลูวาตู
ปูราลูฮูร์อูลูวาตู  หรือ ปูราอูลูวาตู  เป็นโบสถ์พราหมณ์แบบบาหลีที่ตั้งอยู่ริมทะเล (ปูราเซอการาหรือปุระสาคร) ตั้งอยู่ในอูลูวาตู ตำบลกูตาใต้ อำเภอบาดุง วิหารนี้ได้รับการนับถือเป็นหนึ่งใน "ซัดกะฮ์ยางัน" (sad kahyangan) สร้างขึ้นบูชาซังฮียังวีดีวาซา (Sang Hyang Widhi Wasa) ในรูปปางอวตารเป็นพระรุทร
ชื่อของวิหารมาจากคำว่า "ปูรา" (โบสถ์พราหมณ์แบบบาหลี) สร้างอยู่บนผา ("อูลู") ซึ่งสูง 70 เมตร (230 ฟุต) ส่วน "วาตู" แปลว่าหิน ตามตำนานเชื่อว่าหินนี้เกิดจากการลอกเปลือกที่แข็งออกของเทวีดานู
เชื่อกันว่าเดิมทีวิหารนี้มีขนาดเล็ก กระทั่งเอิมปู กูตูรัน (Empu Kuturan) ฤๅษีชาวชวา เดินทางมาที่นี่ในศตวรรษที่ 11 และขยายอาณาเขตของวิหารออกไป ดังฮียัง นีราร์ตา (Danghyang Nirartha) ฤๅษีอีกตนจากชวาตะวันออก เป็นผู้สร้างศาลปัทมาสน์ และเชื่อว่าได้เข้าสู่โมกษะที่นี่ การเข้าสู่โมกษะนี้ที่ชาวท้องถิ่นเรียกว่า "เงอลูฮูร์" ("เดินทางขึ้นไป") ด้วยความที่เป็นสถานที่ที่ท่านเข้าสู่โมกษะ วิหารนี้จึงได้รับนาม "ลูฮูร์" นำหน้าชื่อของวิหาร
Acintya
Uluwatu Temple
ตีร์ตากังกา
ตีร์ตากังกา หรือ ตีรถะคงคา (อักษรโรมัน: Tirta Gangga) เป็นอดีตวังหลวงตั้งอยู่ทางทิศตะวันออกของจังหวัดบาหลี ประเทศอินโดนีเซีย ในอำเภอการังกาเซม ใกล้กับอำเภออาบัง ในตีร์ตากังกาประกอบด้วยจุดสนใจสำคัญ เช่น พระราชวังน้ำการังกาเซม (Karangasem royal water palace), ที่อาบน้ำ และวิหารปาตีร์ตัน (Patirthan temple) หมู่อาคารขนาดหนึ่งเฮกตาร์นี้สร้างขึ้นในปี ค.ศ. 1946 และต่อมาถูกทำลายแทบทั้งหมดหลังภูเขาไฟอากุงปะทุในปี ค.ศ. 1963
ตีร์ตากังกามีพื้นฐานมาจากความเชื่อเรื่องแม่น้ำคงคา (Gangga) แม่น้ำศักดิ์สิทธิ์ของฮินดู วิหารปาตีร์ตัน ("Patirthan" temple) ยังมีความสำคัญในฐานะแหล่งจาริกแสวงบุญ เป็นแหล่งน้ำศักดิ์สิทธิ์ของฮินดูแบบบาหลี
พระสุริยเทพ
สามก๊ก (การ์ตูน)
เพศทางเลือก
ความหลากหลายทางเพศ
ทรีตเมนต์แอ็กชั่นแคมเปญ
คาเมนีซวีเยต
วเยาหาร รามมโนหัร สิงหา
ศาสนาในประเทศโซมาเลีย
ศาสนาหลักในประเทศโซมาเลียคือศาสนาอิสลาม
ศาสนาประจำชาติ.
ชาวโซมาเลียส่วนใหญ่เป็นชาวมุสลิมเป็นแนว ปฏิบัติโดย 99% ของประชากร โดยเฉพาะอย่างยิ่ง โรงเรียนสอนหลักนิติศาสตร์อิสลาม ของชาฟี อย่างไรก็ตาม การ สำรวจของสำนักวิจัยพิวเกี่ยวกับประเทศเพื่อนบ้านทางตะวันตกเฉียงเหนือของโซมาเลีย จิบูตีมีการรายงานว่ามีการแบ่งแยกศาสนาของชาวมุสลิมซึ่งรายงานว่านับถือศาสนาซุนนี 77% | 8% เป็นมุสลิมนอกนิกาย | 2% เป็นชีอะ | ร้อยละ 13 ปฏิเสธ เพื่อตอบและรายงานเพิ่มเติมรวมถึงภูมิภาคโซมาเลียกำหนด 2% ยึดมั่นนิกายชนกลุ่มน้อย (เช่น อิบาดิซึม , คอรานิซึม ฯลฯ )  ผู้นับถือมุสลิม , มิติลึกลับของศาสนาอิสลาม, ยังเป็นที่ยอมรับ, ท้องถิ่น"ซาวิยา" หรือการชุมนุมของทาริควาหรือลัทธิศูฟี คำสั่งต่างๆ บทความ 3 บทของรัฐธรรมนูญเฉพาะกาลของโซมาเลียกำหนดศาสนาอิสลามเป็นศาสนาประจำชาติของสหพันธ์สาธารณรัฐโซมาเลียและอิสลามชะรีอะฮ์เป็นแหล่งพื้นฐานของกฎหมายระดับชาติ นอกจากนี้ยังกำหนดว่าไม่มีกฎหมายใดที่ไม่สอดคล้องกับหลักคำสอนพื้นฐานของชะรีอะฮ์ที่สามารถตราขึ้นได้ มาตรา 11 รับรองสิทธิและเสรีภาพที่เท่าเทียมกันจากการกดขี่ข่มเหงพลเมืองทุกคนก่อนกฎหมายโดยไม่คำนึงถึงศาสนา นอกจากนี้ มาตรา 17 คุ้มครองเสรีภาพในการนับถือศาสนา
เจ้าแม่ยฺหวินเซียว
ยฺหวินเซียวเนี้ยเนี้ย , หรือนามเดิมของท่านคือ จ้าวยฺหวินเซียว, เป็นเทวีในศาสนาชาวบ้านจีนและลัทธิเต๋าอันเป็นหนึ่งในเทวีผู้ประทานพรและคุ้มครองอุปถัมป์การคลอดแต่บรรดาสตรีและมารดรทั้งหลาย พระนางเป็นพระเทพีเชษฐภคินีใหญ่ของคณะเทพี ซานเซียวเชิ่งหมู่ (三霄聖母) หรือ ซานเซียวเนี่ยเนี้ย (三霄娘娘).เจ้าแม่ซานเซียวเนี้ยวเนี้ยวทรงได้รับการสักการะบูชาในฐานะของเจ้าแม่ผู้พิทักษ์ครัวเรือน หรือ เทพีห้องสุขา ในธรรมเนียมศาสนาชาวบ้านจีนว่ากันว่า "เทพเจ้าเตาไฟนั้นทรงสถิตย์คอยพิทักษ์คุ้มครองจากในครัว และเทพีซานเซียวนั้นทรงสถิตย์คอยพิทักษ์คุ้มครองจากในครัวเรือน"
โดยสืบต่อมา, นางและขนิษฐาของนาง คือ จ้าว ฉฺยงเซียว และ จ้าว ปี้เซียว ได้รับการจัดหมวดหมู่เป็นคณะตรีเทพี, โดยเป็นหนึ่งในเจ้าแม่ประทานบุตร
เอริ โฮซากะ
เอริ โฮซากะ (; ; 8 ธันวาคม ค.ศ. 1993 – ) เป็นนักแสดงเอวีชาวญี่ปุ่น เธอเกิดที่จังหวัดเกียวโต และเป็นสมาชิกสังกัดที-เพาเวอส์
เธอได้รับการเดบิวต์วิดีโอสำหรับผู้ใหญ่ของญี่ปุ่นในเดือนมีนาคม ค.ศ. 2013 เธอเป็นนักแสดงเอวีที่มีหน้าอกใหญ่ซึ่งปรากฏตัวในบทบาทที่หลากหลายตั้งแต่สาวมัธยมไปจนถึงผู้หญิงที่แต่งงานแล้ว
Eri Hosaka
ปูราเปอนาตารันอากุงเลิมปูยัง
ปูราเปอนาตารันอากุงเลิมปูยัง  เป็นโบสถ์พราหมณ์แบบบาหลี (ปูรา) ตั้งอยู่บนที่ลาดเชิงเขาเลิมปูยัง อำเภอการังอาเซิม เกาะบาหลี ประเทศอินโดนีเซีย เป็นหนึ่งในปูราสำคัญของบาหลี และเป็นปูราหลังแรก ๆ ที่สร้างขึ้นในบาหลี
Pura Penataran Agung Lempuyang
เน็กไทโคลอมเบีย
เน็กไทโคลอมเบีย  หรือ รอยตัดรูปเน็กไท  เป็นรูปแบบหนึ่งของการตัดอวัยวะศพออก โดยที่ศพของเหยื่อจะถูกดึงลิ้นออกมาผ่านรอยตัดลึกใต้กรามและปล่อยไว้ให้ห้อยหรือวางอยู่บนคอ การตัดอวัยวะเช่นนี้มีขึ้นครั้งแรกในโคลอมเบียสมัยลาบิโอเลนเซีย (1948–1958) โดยเป็นวิธีการทำสงครามจิตวิทยาอย่างหนึ่งเพื่อข่มขู่และสร้างความหวาดกลัว เน็กไทโคลอมเบียเป็นหนึ่งในรูปแบบของการตัดอวัยวะประจานในที่สาธารณะที่มีการจดบันทึกว่าใช้ข่มขู่เพื่อขับไล่คนออกจากอาณาเขตของตน
บางครั้งมีการเข้าใจอย่างผิด ๆ ว่าปาโบล เอสโกบาร์ เจ้าพ่อยาเสพติด เป็นผู้คิดค้นเน็กไทโคลอมเบียขึ้น โดยทั่วไปมักพบการกล่าวถึงเน็กไทโคลอมเบียในวัฒนธรรมประชานิยมและนิยายสยองขวัญราคาถูก แต่ไม่มีหลักฐานที่พิสูจน์ยืนยันได้ว่าเคยเกิดขึ้นจริงในสหรัฐ และเรื่องเล่าที่ว่ากลุ่มผู้ค้ายาเสพติดในสหรัฐใช้วิธีการตัดอวัยวะเช่นนี้น่าจะเป็นเพียงตำนานร่วมสมัยเท่านั้น
Colombian necktie
กากาแรกู
กากาแรกู (; 1954–1962) เป็นแรดดำตัวเมียในสวนสัตว์ของประเทศบราซิล เป็นที่รู้จักหลังจากได้รับคะแนนเสียงล้นหลามในลักษณะการลงคะแนนเสียงประท้วงในการเลือกตั้งสภานครเซาเปาลูปี 1958 เจ้าหน้าที่จัดการเลือกตั้งไม่ยอมรับการสมัครรับเลือกตั้งของกากาแรกู แต่กระนั้นกากาแรกูก็ได้รับคะแนนเสียงถึง 100,000 คะแนน ซึ่งสูงกว่าผู้สมัครทุกคนที่เหลือในการเลือกตั้งครั้งนั้นซึ่งมีผู้ออกมาลงคะแนนเสียงน้อยมากเป็นทุนเดิมอยู่แล้ว ในบราซิลยังคงมีการใช้ศัพท์ "การลงคะแนนเสียงกากาแรกู"  เมื่อกล่าวถึงการออกเสียงลงคะแนนประท้วงเรื่อยมาถึงปัจจุบัน
การสมัครรับเลือกตั้งของกากาแรกูยังเป็นต้นแบบให้เกิดพรรคแรดแห่งแคนาดาซึ่งนำโดยแรดชื่อกอร์เนลียุสที่ 1 แต่ในนาม
Cacareco
สนธิสัญญาราพาลโล (ค.ศ. 1922)
กากาเรกู
กู้ เหม่ย
เกาะไข่นอก
เกาะไข่นอก เป็นเกาะขนาดเล็ก หนึ่งในสามของหมู่เกาะไข่ ซึ่งประกอบด้วยเกาะไข่ใน เกาะไข่นอก และเกาะไข่นุ้ย แม้จะตั้งอยู่ในพื้นที่ตำบลพรุใน อำเภอเกาะยาว จังหวัดพังงา แต่นักท่องเที่ยวส่วนใหญ่มักเดินทางมาจากทางเกาะภูเก็ต โดยเดินทางจากเกาะสิเหร่ ท่าเรือแหลมหิน หรือท่าเรืออ่าวฉลอง จังหวัดภูเก็ต ใช้เวลาเดินทางประมาณ 15–20 นาที ขณะที่หากเดินทางมาจากท่าเรือโล๊ะจากเกาะยาวใหญ่ จังหวัดพังงา ใช้เวลาเดินทาง 30 นาที
เกาะไข่นอก มี 2 ส่วนหลัก คือ ส่วนเนินเขาหินมีต้นไม้ขึ้นปกคลุม และส่วนหาดทรายขาว มีลานหาดทรายรูปครึ่งวงรี หาดเกาะไข่นอกมีความยาวชายหาดประมาณ 700 เมตร ปะการังที่พบส่วนใหญ่ในบริเวณนี้ คือ ปะการังเขากวาง อาจพบปะการังโขดหรือปะการังชนิดอื่น ๆ บ้าง ปลาทะเลชนิดอื่น ๆ ที่สามารถพบเห็นได้นอกเหนือไปจากปลาสลิดหินบั้งเหลือง เช่น ปลานกแก้ว ปลาสินสมุทร ปลาโนรีครีบยาว และปลากล้วยหลังเหลือง เป็นต้น
ม่อนแจ่ม
ม่อนแจ่ม ตั้งอยู่บริเวณหมู่บ้านม้งหนองหอย ในตำบลแม่แรม อำเภอแม่ริม จังหวัดเชียงใหม่ มีลักษณะเป็นพื้นที่บนสันเขา มียอดสูงราว 1,350 เมตร บริเวณใกล้ ๆ ม่อนแจ่ม เป็นที่ตั้งของศูนย์พัฒนาโครงการหลวงหนองหอย
เดิมมีชื่อว่า กิ่วเสือ ในอดีตมีสภาพเป็นป่ารกร้าง ก่อนที่ชาวบ้านจะเข้ามาแผ้วถางเพื่อปลูกฝิ่นและทำไร่เลื่อนลอย จนกลายเป็นป่าเสื่อมโทรม เขาหัวโล้น จนเมื่อ พ.ศ. 2527 มีการจัดตั้งศูนย์พัฒนาโครงการหลวงหนองหอยขึ้น แนวพระราชดำริในพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อส่งเสริมการปลูกพืชผักเมืองหนาวแทนการปลูกฝิ่น พัฒนาคุณภาพชีวิตชาวบ้าน ตลอดจนการพื้นฟูและอนุรักษ์สภาพแวดล้อม เนื่องจากบริเวณนี้เป็นเขตพื้นที่ลุ่มน้ำชั้นที่ 1 ซึ่งเป็นแหล่งกำเนิดต้นน้ำลำธาร
ภายหลังในช่วงปลายปี พ.ศ. 2552 มีการพัฒนาเป็นสถานที่ท่องเที่ยว พร้อมทั้งเปลี่ยนชื่อดอยเป็น "ม่อนแจ่ม" ให้สอดคล้องกับม่อนล่องซึ่งเป็นจุดสูงสุดของอำเภอแม่ริม (1,450 เมตร) ที่ตั้งอยู่ใกล้ ๆ กัน
ในช่วงแรกของการพัฒนาเป็นสถานที่ท่องเที่ยวมีลักษณะเป็นแหล่งท่องเที่ยวเชิงเกษตร มีอาหารเพื่อสุขภาพเน้นวัตถุดิบจากโครงการหลวงไว้บริการ มีแปลงดอกไม้ให้ถ่ายรูป มีการตกแต่งภูมิทัศน์ มีจุดชมทะเลหมอก ให้นักท่องเที่ยวกางเต็นต์ ภายหลังมีนักท่องเที่ยวมาม่อนแจ่มเป็นจำนวนมาก เนื่องจากตั้งอยู่ใกล้ตัวเมืองเชียงใหม่ ทำหใ้ม่อนแจ่มเติบโตมีที่พัก ร้านอาหารเกิดขึ้นมากมาย ก่อให้เกิดการกระทำผิดกฎหมาย จึงนำไปสู่การจัดระเบียบม่อนแจ่มครั้งใหญ่ในช่วงต้นปี พ.ศ. 2563 ซึ่งทางภาครัฐนำโดยกรมป่าไม้ ได้ให้ระยะเวลา 3 เดือนในการจัดระเบียบม่อนแจ่ม โดยมีการดำเนินคดีและรื้อถอนที่พักต่าง ๆ
ดอยม่อนแจ่ม
คายดะคิงส์
คายดะคิงส์ (อังกฤษ: Kinda Kinks) เป็นผลงานอัลบั้มชุดที่สองของวงร็อคอังกฤษ เดอะคิงส์ ออกวางจำหน่ายเมื่อวันที่ 5 มีนาคม ค.ศ. 1965 อัลบั้มนี้ทำการบันทึกเสียงและออกจำหน่ายภายในเพียงสองสัปดาห์หลังจากทางวงเพิ่งกลับมาจากทัวร์คอนเสิร์ตที่เอเชีย โดยมีซิงเกิลแรกและซิงเกิลเดียวจากอัลบั้ม "Tired of Waiting for You" ขึ้นอันดับหนึ่งบน ชาร์ตซิงเกิลแห่งสหราชอาณาจักร ต่อมาในภายหลัง เรย์ เดวีส์ ได้ออกมาเปิดเผยว่าทั้งเขาและสมาชิกคนอื่นๆ ภายในวงไม่พอใจกับการผลิตอัลบั้มชุดนี้
อัลบั้มถูกทำการบันทึกเสียงอย่างรวดเร็ว ทันทีหลังจากพวกเขาได้กลับมาจากทัวร์คอนเสิร์ตในเอเชีย บันทึกเสียงเสร็จสิ้นและออกจำหน่ายภายในเวลาเพียงแค่ "สองสัปดาห์" ทำให้การผลิตผลงานในครั้งนี้ถูกทำขึ้นออกมาอย่างเร่งรีบ เรย์ เดวีส์ ได้ออกมากล่าวว่า "เดอะคิงส์" ไม่พอใจกับผลงานที่ปล่อยออกมา เนื่องมาจากความกดดันของบริษัทค่ายเพลงที่รีบเร่งในการผลิตอัลบั้ม เป็นเหตุทำให้กระบวนการผลิตไม่เป็นไปตามมาตรฐาน เรย์แสดงความคิดเห็นว่า "อัลบั้มควรจะถูกเอาใจใส่มากกว่านี้นะ... ถึงอัลบั้มนี้จะมีเพลงหลายเพลงที่ดีกว่าอัลบั้มแรก แต่มันก็ไม่ควรจะเป็นแบบนี้ มันไม่ถูกต้องเลย"
อัลบั้มวางจำหน่ายในสหราชอาณาจักรวันที่ 5 มีนาคม ค.ศ. 1965 และในสหรัฐอเมริกาวันที่ 11 สิงหาคม ค.ศ. 1965 โดยมีลิสต์รายชื่อเพลงและปกอัลบั้มที่แตกต่างกัน ติดชาร์ตอันดับสามบนชาร์ตอัลบั้มแห่งสหราชอาณาจักร
ศาสนากรีกโบราณ
ศาสนาที่นับถือปฏิบัติในกรีซโบราณประกอบด้วยชุดความเชื่อ พิธีกรรมและประมวลเรื่องปรัมปรา เป็นความเชื่อแบบพหุเทวนิยม ชาวกรีกโบราณส่วนใหญ่รู้จักเทพเจ้าแห่งโอลิมปัส 12 องค์ ได้แก่ ซูส ฮีรา โพไซดอน ดิมีเทอร์ อะธีนา แอรีส แอโฟรไดที อะพอลโล อาร์เตมิส ฮิฟีสตัส เฮอร์มีส และเฮสเตียหรือไดอะไนซัส แม้ว่านักปรัชญาบางกลุ่มอย่างลัทธิสโตอิกและลัทธิเพลโตจะใช้ภาษาที่สื่อถึงเทพระดับอุตรภาพองค์เดียว การบูชาเทพโอลิมปัสและองค์อื่น ๆ พบได้ทั่วไปในอารยธรรมกรีกโบราณ โดยเทพเหล่านี้มักมีฉายาที่พรรณนาถึงคุณลักษณะ รวมถึงสะท้อนการรับเทพท้องถิ่นเข้ามาในวัฒนธรรมของตน
ศาสนากรีกโบราณไม่มีคัมภีร์ศักดิ์สิทธิ์หรือได้รับการถ่ายทอดจากพระเป็นเจ้า อย่างไรก็ตามวรรณกรรมกรีกโบราณที่เก่าแก่มาก เช่น "อีเลียด" และ "โอดิสซีย์" ของโฮเมอร์ "ธีออโกนี" และ" งานและวัน" ของเฮสิโอด และศังสกานท์ของพินดาร์มีส่วนในการพัฒนาความเชื่อยุคหลัง ศาสนากรีกโบราณไม่มีตำนานกำเนิดจักรวาล แต่ละกลุ่มมีความเชื่อว่าโลกถูกสร้างขึ้นแตกต่างกันไป ตำนานหนึ่งบรรยายใน "ธีออโกนี" ว่าเดิมมีเพียงเทพดึกดำบรรพ์นามเคออส จากนั้นจึงเกิดเทพอย่างไกอา ทาร์ทารัส เอียรอส ซึ่งให้กำเนิดกลุ่มเทพไททัน และต่อมาเทพไททันให้กำเนิดกลุ่มเทพโอลิมปัส ศาสนากรีกโบราณมีประมวลเรื่องปรัมปราที่กว้างขวางและตำนานวีรบุรุษจำนวนมาก เช่น ภารกิจ 12 ประการของเฮราคลีส การเดินทางกลับบ้านของโอดิสเซียส การค้นหาขนแกะทองคำของเจสัน และธีซีอัสปราบมินะทอร์
ศาสนากรีกโบราณเชื่อในโลกหลังความตายที่เป็นที่อาศัยของวิญญาณ แนวคิดแรก ๆ (ใน "อีเลียด" และ "โอดิสซีย์") เชื่อว่าเมื่อเสียชีวิต วิญญาณของผู้เสียชีวิตจะถูกส่งไปยังยมโลกโดยไม่แบ่งแยก ก่อนที่แนวคิดยุคหลัง (ปรัชญาลัทธิเพลโต) จะเสริมว่ามีการแยกวิญญาณผู้ทำดีและผู้ทำชั่วออกจากกัน ยมโลกเป็นพื้นที่มืดมิดปกครองโดยเฮดีส แตกต่างจากโลกมนุษย์ที่มีแสงอาทิตย์ และเขาโอลิมปัสที่อากาศสดใส นอกจากยมโลกแล้ว ยังมีทาร์ทารัสซึ่งเป็นเหวลึกสำหรับทรมานและลงโทษผู้ทำชั่ว และอีลิเซียมซึ่งเป็นสถานที่พักผ่อนของวิญญาณผู้ทำดี ปรัชญากรีกโบราณมีแนวคิดการกลับชาติมาเกิดที่เรียกว่า เมเตมไซโคซิส (metempsychosis) ซึ่งมีการสั่งสอนในลัทธิออร์ฟิสม์ ลัทธิพีทาโกรัส และลัทธิเพลโต
ทั้งนี้การใช้คำว่า "ศาสนา" ในการอธิบายความเชื่อสมัยโบราณอาจเป็นการผิดกาละ เนื่องจากชาวกรีกโบราณไม่มีคำว่า "ศาสนา" อย่างในความหมายสมัยใหม่ นอกจากนี้ไม่มีนักเขียนสมัยกรีกโบราณคนใดบรรยายการบูชาเทพหรือสิ่งเคารพว่าเป็นศาสนา ตัวอย่างเช่น เฮอรอโดทัสกล่าวว่าชาวกรีกมี "แท่นบูชาทั่วไปสำหรับเทพและการบูชายัญ และธรรมเนียมปฏิบัติที่คล้ายกัน"
การนับถือศาสนากรีกโบราณแผ่ขยายจากกรีซแผ่นดินใหญ่ไปถึงไอโอเนีย อานาโตเลีย มังนาไกรกิอาและมาร์แซย์ ศาสนาในอิตาลีช่วงต้นอย่างศาสนาอิทรัสคันได้รับอิทธิพลจากศาสนากรีกโบราณ ซึ่งส่งอิทธิพลต่อไปยังศาสนาโรมันโบราณ
น้ำตกอาวฮุม
น้ำตกอาวฮุม  เป็นน้ำตกในหมู่บ้านอามาอูเกว (Amaugwe) อำเภออูดี รัฐเอนูกู ประเทศไนจีเรีย ความสูง 30 เมตรและร้อมล้อมด้วยหมู่อารามแห่งอาวฮุม ปัจจุบัน ในพื้นที่เดินเท้ารอบน้ำตกยังสามารถพบรูปปั้นของพระเยซูและนักบุญในคริสต์ศาสนาตั้งอยู่กระจัดกระจายทั่วไป ชาวบ้านในท้องถิ่นเชื่อว่าน้ำจากน้ำตกนี้สามารถช่วยรักษาโรคและปัดเป่าสิ่งชั่วร้ายได้
ปัจจุบันน้ำตกอาวฮุมเป็นหนึ่งในสถานที่ท่องเที่ยวที่สำคัญของประเทศไนจีเรีย
Awhum Waterfall
โบสถ์นักบุญยอห์น กาเนโอ
โบสถ์นักบุญยอห์นนักเทววิทยาที่กาเนโอ  หรือ นักบุญยอห์น กาเนโอ (, Latinic: "Sveti Jovan Kaneo"; Saint John at Kaneo) เป็นโบสถ์นิกายออร์ทอดอกซ์มากีดอเนียภายใต้สังกัดสังฆมณฑลออคริต ตั้งอยู่บนผาริมทะเลสาบออคริต เมืองออคริต ประเทศนอร์ธมากีดอเนีย โบสถ์นี้ถวายแด่ยอห์นผู้นิพนธ์พระวรสาร และไม่เป็นที่ทราบแน่ชัดว่าสร้างขึ้นเมื่อใด แต่เข้าใจกันว่าสร้างขึ้นมาก่อนปี 1447 นักโบราณคดีเชื่อว่าโบสถ์น่าจะสร้างขึ้นในสมัยที่ออคริตอยู่ภายใต้ปกครองของจักรวรรดิออตโตมัน
ในโดมของโสถ์มีภาพเฟรสโกแสดงพระคริสต์ในรูปปานโตเกรเตอร์ และบนผนังมีเฟรสโกภาพนักบุญคลีเมนต์แห่งออคริต (ผู้ซึ่งมีอารามเซนต์ปานเตเลมอนตั้งอยู่ใกล้กัน) และนักบุญเอรัสมุสแห่งออคริต
Church of St. John at Kaneo
การปฏิวัติเยอรมัน ค.ศ. 1848-1849
พีระมิดแห่งติรานา
พีระมิดแห่งติรานา (; , "พิรามิดา") เป็นสิ่งปลูกสร้างในติรานา ประเทศแอลเบเนีย เดิมทีเป็นพิพิธภัณฑ์เปิดให้บริการในปี 1988 และต่อมาในปี 1991 กลายมาเป็นศูนย์ประชุมหลังระบอบคอมมิวนิสต์ในแอลเบเนียล่มสลาย ในสมัยสงครามคอซอวอเมื่อปี 1999 อาคารยังใช้เป็นศูนย์ของกองกำลังเนโต และในปี 2018 ได้มีการเปิดตัวโครงการที่จะแปลงโฉมอาคารเป็นศูนย์การเรียนรู้ด้านเทคโนโลยีสำหรับเยาวชนและบริษัทสตาร์ทอัป
ในวันที่ 14 ตุลาคม 1988 สิ่งปลูกสร้างนี้เปิดให้ยริการภายใต้ชื่อ พิพิธภัณฑ์แอนแวร์ ฮอจา (Enver Hoxha Museum) จัดแสดงประวัติและเกียรติยศของแอนแวร์ ฮอจา ผู้นำแอลเบเนียยุคคอมมิวนิสต์กว่า 41 ปี และพึ่งเสียชีวิตไปเมื่อสามปีก่อนหน้าการเปิดพิพิธภัณฑ์ สิ่งปลูกสร้างนี้เป็นผลงานออกแบบร่วมโดย Pranvera Hoxha สถาปนิกและลูกสาวของฮอจา, สามีของเธอ Klement Kolaneci และสถาปนิกอีกสองคน คือ Pirro Vaso และ Vladimir Bregu
เมื่อสร้างแล้วเสร็จ เป็นที่กล่าวขานกันว่านี่เป็นสิ่งปลูกสร้างเดี่ยวที่แพงที่สุดที่เคยสร้างมาในแอลเบเนีย
หลังคอมมิวนิสต์.
ในปี 1991 หลังคอมมิวนิสต์ในแอลเบเนียล่มสลาย พีระมิดนี้สิ้นสุดการให้บริการเป็นพิพิธภัณฑ์เป้นเวลาหลายปีก่อนที่จะถูกแปลงการใช้งานใหม่เป็นศูนย์ประชุมและจัดแสดง ต่อมาในปี 1999 ในสมัยสงครามคอซอวอ อาคารนี้ใช้งานเป็นศูนย์ของเนโตและองค์กรมนุษยธรรมอื่น ๆ นับตั้งแต่ปี 2001 บางส่วนของอาคารใช้เป็นจุดกระจายสัญญาณของท็อปแชนแนล และท็อปแอลเบเนียเรดิโอ ในขณะที่พื้นที่ร้างที่เหลือโดยรอบใช้เป็นลานจอดรถ และเป็นท่ารถตู้ไปแอลบาซัน พื้นที่ดังกล่าวยังถูกทิ้งให้ทรุดโทรมและถูกทำลายไปบางส่วน
มีการเสนอหลายต่อหลายครั้งให้ทุบทำลายพีระมิดทิ้งเพื่อพัฒนาพื้นที่ขนาด ใหม่ เคยมีการเสนอให้พัฒนาพื้นที่ตรงนี้ใหม่เป็นรัฐสภาแอลเบเนียแห่งใหม่แทนที่เช่นกัน โครงการเสนอให้ทุบทำลายพีระมิดทิ้งถูกต่อต้านโดยเฉพาะจากกลุ่มสถาปนิกต่างชาติ นักประวัติศาสตร์ Ardian Klosi ได้จัดทำฎีกาต้านการทุบทำลายอาคารขึ้น ซึ่งมีผู้ร่วมลงนามมากกว่า 6000 รายชื่อ ผลสำรวจที่ตีพิมพ์ในปี 2015 แต่สำรวจในปี 2013 เสนอว่าประชาชนชาวติรานาส่วนใหญ่คัดค้านการทุบทำลายพีระมิดทิ้ง ในปี 2017 ได้มีการประกาศอย่างเป็นทางการว่าพีระมิดจะไม่ถูกทำลาย แต่จะมีการปรับโฉมใหม่แทน และในปี 2018 มีการเปิดตัวโครงการใหม่ที่จะแปลงโฉมพีระมิดใหม่เป็นศูนย์ไอทีสำหรับเยาวชนภายใต้ชื่อ TUMO ศูนย์ติรานา
Pyramid of Tirana
เทวี ดานู
Partition of Poland
จุลลาลย์
เทวีโลปามุทรา
พระแม่ไวษโณเทวี
พระแม่ปรัตยังกิรา
สปิตซ์ (พันธุ์สุนัข)
นักบุญซาวา
นักบุญซาวา (, ; Old Church Slavonic: ; ; 1169 หรือ 1174 – 14 มกราคม 1236) หรือ ผู้สร้างความสว่าง  เป็นเจ้าชายชาวเซอร์เบียและนักบวชอีสเทิร์นออร์ทอดอกซ์ อาร์คบิชอปองค์แรกแห่งคริสต์จักรเซอร์เบียที่เป็นออโตเซฟาลัส, ผู้บัญญัติกฎหมายเซอร์เบีย และทูตแห่งเซอร์เบีย นามเมื่อเกิดขอบท่านคือ รัสตโก เนมันยิช (; Rastko Nemanjić) เป็นบุตรคนสุดท้องของเจ้าชายเซอร์เบีย สเตฟัน เนมันยา ปฐมกษัตริย์แห่งจักรวรรดิเนมันยิช ต่อมาเนมันยิชได้หลบหนีไปยังเขาอาตอส และบวชในนามว่า "ซาวา" ("ซับบัส") ต่อมาท่านได้สร้างอารามฮีลันดาร์ขึ้นที่เขาอาตอส ที่ซึ่งต่อมาเป็นศูนย์กลางศาสนาและวัฒนธรรมที่สำคัญของเซอร์เบีย ในปี 1219 สังฆบิดรผู้ลี้ภัยในนีเซยาระบุให้ซาวาเป็นอาร์คบิชอปเซอร์เบียคนแรก ในปีเดียวกัน ซาวาได้เขียน โนโมแคนนอน "ซาโคโนปราวีโล" ขึ้น เป็นรัฐธรรมนูญที่เก่าแก่ที่สุดของเซอร์เบีย ซึ่งช่วยยืนยันความเป็นเอกราชทั้งทางศาสนาและทางฆราวาส ซาวายังได้รับการยกย่องเป็นผู้ริเริ่มวรรณกรรมยุคกลางเซอร์เบีย
ท่านได้รับการยกย่องเป็นหนึ่งในบุคคลสำคัญที่สุดของประวัติศาสตร์เซอร์เบีย วันฉลองนักบุญซาวาในอีสเทิร์นออร์ทอดอกซ์ตรงกับวันที่ ท่านเป็นนักบุญองค์อุปถัมภ์แห่งชาวเซอร์บ, ประเทศเซอร์เบีย และการศึกษาในเซอร์เบีย โบสถ์นักบุญซาวาที่เบลเกรดสร้างขึ้นตรงจุดที่ร่างของท่านถูกเผาโดยพวกออตโตมันในปี 1594 ซึ่งในยุคนั้นชาวเซอร์บลุกฮือต่อต้านการปกครองของออตโตมันโดยใช้รูปของนักบุญซาวาเป็นธงสงคราม ปัจจุบันโบสถ์หลังนี้ยังเป็นหนึ่งในโบสถ์คริสต์ที่ใหญ่ที่สุดในโลก
วัดโพธิ์ (จังหวัดนครราชสีมา)
วัดโพธิ์ เป็นวัดเก่าแก่ สร้างขึ้นเมื่อ พ.ศ. 2243 ตั้งอยู่ถนนสุรนารี ตำบลในเมือง อำเภอเมืองนครราชสีมา จังหวัดนครราชสีมา และเป็นที่ตั้งโรงเรียนพระปริยัติธรรม แผนกธรรม และแผนกบาลี
เมื่อ พ.ศ. 2243 วัดโพธิ์ได้สร้างขึ้นเป็นวัดราษฎร์ สังกัดคณะสงฆ์มหานิกาย มีเนื้อที่ 11 ไร่ 2 งาน 66 ตารางวา และที่ธรณีสงฆ์ เนื้อที่ 3 งาน 56 ตารางวา
วัดห้วยบง (อำเภอด่านขุนทด)
วัดห้วยบง เป็นวัดราษฎร์ สร้างขึ้นเมื่อ พ.ศ. 2484 ตั้งอยู่เลขที่ 225 บ้านห้วยบง หมู่ที่ 1 ตำบลห้วยบง อำเภอด่านขุนทด จังหวัดนครราชสีมา
เมื่อ พ.ศ. 2484 วัดห้วยบง ได้สร้างขึ้นเป็นวัดราษฎร์ สังกัดคณะสงฆ์มหานิกาย
ต่อมาวันที่ 3 กุมภาพันธ์ พ.ศ. 2540 จึงได้รับพระราชทานวิสุงคามสีมา
เมื่อ พ.ศ. 2535 เปิดสอนโรงเรียนพระปริยัติธรรมแผนกธรรม
ผู้เล่นในฟุตบอลโลก 2022
ฟุตบอลโลก 2022 เป็นการแข่งขันฟุตบอลระดับนานาชาติที่จัดขึ้นในประเทศกาตาร์ตั้งแต่วันที่ 20 พฤศจิกายน ถึง 18 ธันวาคม ค.ศ. 2022 ทีมชาติ 32 ทีมที่มีส่วนร่วมในการแข่งขันครั้งนี้ต้องส่งรายชื่อผู้เล่น 26 คน (ซึ่งรวมถึงผู้รักษาประตู 3 คน) เฉพาะผู้เล่นที่มีรายชื่ออยู่ในทีมเหล่านี้เท่านั้นที่มีสิทธิ์ลงแข่งขัน
ทีมชาติแต่ละทีมต้องส่งรายชื่อเบื้องต้นที่มีจำนวนผู้เล่นระหว่าง 35 ถึง 55 คนไปยังสหพันธ์ฟุตบอลนานาชาติ (ฟีฟ่า) ภายในวันที่ 21 ตุลาคม ค.ศ. 2022 ซึ่งเป็นเวลา 1 เดือนก่อนนัดเปิดการแข่งขัน ฟีฟ่าไม่ได้เผยแพร่รายชื่อดังกล่าวสู่สาธารณะ จากรายชื่อเบื้องต้น ทีมชาติแต่ละทีมต้องส่งรายชื่อสุดท้ายที่มีจำนวนผู้เล่นไม่เกิน 26 คน และอย่างน้อย 23 คนไปยังฟีฟ่าภายในเวลา 19:00 น. ของวันที่ 14 พฤศจิกายน ตามเวลามาตรฐานอาระเบีย (UTC+3) ซึ่งเป็นเวลา 6 วันก่อนนัดเปิดการแข่งขัน ฟีฟ่าเผยแพร่รายชื่อสุดท้ายพร้อมหมายเลขผู้เล่นในเว็บไซต์ของตนในวันที่ 15 พฤศจิกายน วันแข่งขันระดับสโมสรวันสุดท้ายสำหรับผู้เล่นที่มีชื่ออยู่ในรายชื่อสุดท้ายคือวันที่ 13 พฤศจิกายน ค.ศ. 2022 ในขณะที่สโมสรต้นสังกัดต้องปล่อยตัวผู้เล่นให้มาแข่งขันภายในวันถัดไป ในกรณีที่ผู้เล่นในรายชื่อมีอาการบาดเจ็บหรือเจ็บป่วยก่อนการแข่งขันนัดแรกของทีมชาติ ทีมชาติอาจเปลี่ยนตัวผู้เล่นรายนั้นเมื่อใดก็ได้ภายในเวลา 24 ชั่วโมงก่อนการแข่งขันนัดแรกของทีม แพทย์ประจำทีมและเจ้าหน้าที่การแพทย์ทั่วไปของฟีฟ่าต้องยืนยันว่าอาการบาดเจ็บหรือเจ็บป่วยนั้นรุนแรงพอที่จะทำให้ผู้เล่นไม่สามารถเข้าร่วมการแข่งขันได้ ผู้เล่นที่มาแทนไม่จำเป็นต้องมีชื่ออยู่ในรายชื่อเบื้องต้น
เมื่อวันที่ 23 มิถุนายน ค.ศ. 2022 สำนักสภาฟีฟ่าได้อนุมัติการเพิ่มจำนวนผู้เล่นสูงสุดในรายชื่อเบื้องต้น (จาก 35 เป็น 55 คน) และรายชื่อสุดท้าย (จาก 23 เป็น 26 คน) ทั้งนี้เนื่องมาจากจังหวะเวลาของการแข่งขันในปฏิทินฟุตบอลและผลกระทบจากการระบาดทั่วของโควิด-19 อย่างไรก็ตาม ในการแข่งขันแต่ละนัด ทีมชาติแต่ละทีมยังคงระบุชื่อผู้เล่นได้สูงสุดเพียง 23 คน (โดย 12 คน ในจำนวนนี้เป็นผู้เล่นสำรอง) ตามกติกาฟุตบอล